google/wiki40b huggingface dataset:
Filipe Luís

Landslaget

Han debuterte for det brasilianske landslaget den 15. oktober 2009 i en VM-kvalifiseringskamp mot Venezuela. Han kom med i troppen til FIFA Confederations Cup 2013 på hjemmebane, men han fikk ikke spilletid. Han var en av de syv spillerne som sto på standby listen til VM-2014.
Han ble tatt ut i Brasils tropp til VM i fotball 2018 i Russland.
Magnificat

Magnificat anima mea Dominum («Min sjel opphøyer Herren») er begynnelsen på den latinske teksten av Marias lovsang, som hun bryter ut i etter at erkeengelen Gabriel har bebudet Jesu fødsel. Magnificat er en av Lukasevangeliets (Luk 1,46–55) tre bibelske salmer.
Opp gjennom musikkhistorien har en lang rekke komponister satt tone til Marias lovsang.

Orgelmusikk

I tillegg til tonesettinger av Magnificat-teksten kan nevnes en rekke komposisjoner for orgel, først og fremst fra 1500- og 1600-tallet, for eksempel Heinrich Scheidemann, Girolamo Frescobaldi, Johann Kaspar Kerll, Claude Balbastre, Jean-François Dandrieu, Nicolas Antoine Le Bègue, Jacques Boyvin, Michel Corrette, Jean-Adam Guilain og Johann Erasmus Kindermann.
Fylkesvei 7486

Fylkesvei 7486 går mellom Kvikstad og Ljønesgradden i Bodø kommune. Veien er 4,6 km lang.
Frem til 2019 hadde veien betegnelsen fylkesvei 553.
Danske Regioner

Danske Regioner er interesse- og arbeidsgiverorganisasjon for de fem danske regionene.
Formann er Bent Hansen (S), som er regionsrådsformann for Region Midtjylland. Administrerende direktør er Per Okkels.
Før kommunalreformen i 2007 var Amtsrådsforeningen (ARF) interesse- og arbeidsgiverorganisasjon for de 13 danske amtene, samt Bornholms Regionskommune. ARFs siste formann var amtsborgmester i Roskilde Kristian Ebbensgaard (V).
Danske Regioner har hovedkontor på Østerbro i København, og har dessuten et kontor i Brussel.
Den internasjonale holocaustdagen

Den internasjonale holocaustdagen er en årlig internasjonal minnedag over holocaust, de tyske nazistenes folkemord på jøder før og under andre verdenskrig, opprettet etter FNs sikkerhetsråds resolusjon 60/7 11. november 2005. Dagen blir markert 27. januar til minne om samme dato i 1945, da styrker fra Den røde armé fra Sovjetunionen frigjorde de rundt 7 000 tilbakevendte og overlevende fangene i den største konsentrasjonsleiren Auschwitz-Birkenau i det tyskokkuperte Polen.
Resolusjonen oppfordrer alle medlemslandene å markere minnet etter holocaustofrene og oppfordrer til å inkludere historie om holocaust i de ulike utdanningsprogrammene for å hindre at det samme skjer igjen.
Vakhsj

Geografi

Elva har sitt utspring i Kirgisistan, og den renner mot vest og inn i Tadsjikistan, hvor den løper sammen med elva Pjandzj og danner elva Amu-Darja på grensa mellom Tadsjikistan og Afghanistan. Middelvannføringen i Vakhsj er 536 m³/s. Elva, som får mesteparten av sin vannføring fra smeltevann fra isbreer, har sin maksimale vannføring i sommermånedene juli og august. Elva renner mellom svært høye fjell, som ofte begrenser elveløpet til trange passasjer i dype kløfter. De størstesideelvene er Muksu og Obihingou.

Demninger

Vannkraftpotensialet i Vakhsj er blitt sterkt utnyttet av Sovjetunionen og senere av Tadsjikistan. Det er nå fem utbygde vannkraftverk langs Vakhsj i Tadsjikistan, en av dem er verdens høyeste fullførte demning, Nurek. De fem kraftverkene leverer 90 % av landets elektrisitet. Det er i tillegg under bygging eller planlagt ytterligere fire demninger langs elva, herunder Rogun-demningen, som vil overgå Nurek som verdens høyeste når den er ferdig utbygd.

Blokkeringer

Vakhsj er utsatt for blokkering av jordskred forårsaket av jordskjelv i den seismisk aktive regionen. Slike jordskred representerer en betydelig trussel mot demningene og vannkraftverkene langs elva. Som følge av et slikt jordskred i 2002 fikk Tadsjikistan et lavrentelån fra Den asiatiske utviklingsbanken for å redusere skadevirkningene av skredet.
Hardfloor

Hardfloor er en tysk duo, bestående av Oliver Bondzio og Ramon Zenker, kjent for sine utgivelser innen techno og acid house. Duoen fikk stor anerkjennelse med utgivelsen av hiten Acperience 1 i 1993, og har siden vært blant de fremste artistene innen acid-sjangeren med en lang rekke utgivelser på samvittigheten. Douen er særlig anerkjent for sin ekspertise med synthesizeren Roland TB-303, opphavet til acid-sounden.
I tillegg til sine egne arbeider har Hardfloor dessuten remixet en rekke kjente artister, blant annet New Order, Mory Kante, Yello og Mike Oldfield.
Skrivebordsmiljø

Et skrivebordsmiljø er et komplett sett med programmer som filbehandlere, paneler, ikoner og en vindusbehandler. Mange skrivebordsmiljøer, spesielt i Unix-liknende systemer, er modulbaserte, slik at man enkelt kan bytte ut elementer som for eksempel vindusbehandleren.
Det er viktig å skille mellom skrivebordsmiljøer og vindusbehandlere.
Keo

KEO-satellitten er en satellitt som planlegges skutt ut i rommet; per sommeren 2008 antas det at utskyting kan skje i 2010 eller 2011, men tidsplanen har vært forskjøvet flere ganger tidligere. Satellitten er planlagt som en tidskapsel, der innholdet er meldinger fra dagens innbyggere på Jorden til menneskeheten 50000 år fram i tid. Den banen som planlegges for satellitten vil føre den tilbake til jordatmosfæren om 50000 år.
Prosjektet er støttet av blant annet UNESCO, Hutchison Whampoa og European Space Agency. Navnet er satt sammen av de tre mest brukte lydene i de mest utbredte språkene i verden i dag.
Aserbajdsjanere

Aserbajdsjanere (også kalt aserbajdsjan-tyrkere, egenbetegning: Azərbaycan Türkləri) er et tyrkisk folkeslag. De bor overveiende i nordvest-Iran og i staten Aserbajdsjan. De bor også i mindre antall i det østre Tyrkia, i Dagestan (hvor de kalles «derbent-turkmener») og i Georgia (hvor de kalles «tatar»).
Folkegruppen ble tidligere regnet til «turko-tatarene» (som også hørte til de tyrkiske folkeslagene) og i tråd med dette ble de kalt kaukasus-tatarer, men også turkmener.

Religion

I motsetning til de andre muslimske tyrkerfolkene i regionen bekjenner de fleste aserbajdsjanere seg til den sjiittiske og ikke til sunni-retningen av islam. På grunn av dette skilles det i Tyrkia mellom Tyrkia-tyrkere og Aserbajdsjan-tyrkere (tyrkisk: Şii türkler).

Antall

På verdensbasis finnes cirka 35–45 millioner aserbajdsjanere. Rundt 8,5 millioner bor i Aserbajdsjan og 23,5 millioner i Iran. 24 % av innbyggerne i Iran er aserbajdsjanere.
Over 300 000 aserbajdsjanere bor i Georgia og 282 700 i Russland, samt over 860 000 i de andre tidligere sovjetrepublikkene. I Armenia bor rundt 84 000 aserbajdsjanere og 78 000 i Kasakhstan. I Tyrkia bor det rundt 530 000 aserbajdsjanere i provinsen Kars.
4 000 aserbajdsjanere bor også i Jordan og 30 000 i Syria, hvor de hovedsakelig betegnes som «tyrkere» eller «turkmenere».
Den irakiske folkegruppen på 180 000 mennesker som kalles «turkmenere», hører språklig inn under aserbajdsjanerne.
Færsnes

Færsnes Gjestegård (Vegårshei,16/3) er en gammel gård i Vegårshei kommune i Aust-Agder.
Gården ligger på høyden mellom innsjøene Vegår og Forbuvann.

Historie

Historien om Færsnes strekker seg helt tilbake til bronsealderen og jorda på Færsnes har blant annet gjemt på ei øks i bronse, selve gården antas å være fra 1200-tallet og var en av mange gårder som ble ødegårder under svartedauden. I nær tilknytning til gården finnes det også flere hauger som man antar er gravhauger.

Gårdsnavnet

Navnet er trolig sammensatt av ordene ferd og nes. På et skjøte fra 1748 er navnet skrevet Færesnæs.

Bygninger

Det eldste huset på gården skriver seg fra 1748. Øvrige bygninger er av nyere dato og blant disse Norges eneste røykbadstue som er i bruk. Låven og Tårnhuset med sin særegne sekskantede form ble oppført i 2001 og Langhuset i 2007.

Driftsform

Gården er et typisk småbruk i Indre Agder med et totalareal på i underkant av 500 da, hvorav ca. 30 da er dyrket mark. Rundt gården vokser det mer enn 100 frukttrær. Gårdsdriften baserer seg i dag primært på turisme og hadde om lag 5000 overnattinger i 2007.
26. april 2007 ble det nye Langhuset på Færsnes Gjestegård offisielt åpnet av fylkesmann Hjalmar I. Sunde.  Innovasjon Norge sammen med reiselivsbransjen valgte ut Færsnes som en av 50 severdige turistattraksjoner i brosjyren «Spennende og annerledes opplevelser i Norge 2008». Stedet ble også tildelt Innovasjon Norges bygdeutviklingspris for Aust-Agder i 2003.
Bethlehem gasskraftverk

Bethlehem kraftverk (engelsk: Bethlehem Energy Center) er et varmekraftverk  i Pennsylvania i det østlige USA. Anlegget har en installert produksjonskapasitet på 1.103 MW, med 8 kogenerasjons-gassturbiner. Operatør er energiselskapet Calpine Corp. 
Kraftverket stod ferdig utbygd i 2003. Brenselkilden er naturgass, og bare subsidiært fyringsolje.
Anlegget må ikke forveksles med Bethlehem Energy kraftverk i New York.
Sporveksel

En sporveksel eller pens er en innretning i jernbanesporet for å flytte et tog eller vogn over fra et spor til et annet. Tidligere var det gjerne en betjent ved jernbanestasjonen som var ansvarlig for å endre stiling på sporvekselen ved stasjonen, og denne personen ble kalt «sporveksler» eller «sporskifter». Med fjernstilling av sporveksler (gjenstanden) har funksjonen forsvunnet ved moderne jernbaner i Norge. Det som er igjen av håndstilte sporveksler i dag betjenes av personalet på toget som måtte ha behov for å legge om en slik sporveksel.

Grunnleggende terminologi

En sporveksel sies å ha en normalstilling og en avvikstilling. Som regel er normalstillingen (eller «rett») den der materiellet kjører gjennom det sporet som går rett fram, mens «avvik» er når materiellet ledes ut på det krumme sporet. Av trafikkmessige eller sikkerhetsmessige forhold hender det at man snur om på dette, slik at normalstillingen er via det krumme sporet og omvendt.

Alternativ terminologi

Det offisielle faguttrykket er sporveksel eller bare «veksel». Man kan også høre ordet «pens». Historisk er nok det det eldste i Norge, for det er en avledning av det engelske «points», og kom til Norge i og med at det var engelske entreprenører som bygde Norges første offentlige jernbane Norwegian Trunk Railway, det vil si Hovedbanen, tidlig på 1850-tallet. Ordet «vike» er også brukt av noen i en periode, for eksempel på NTH i mellomkrigstiden). Det er avledet av tysk «Weiche».

Geometri

Normale sporveksler kan utføres på to måter, enten med rett eller krumt skinnekryss.
Den eldste og enkleste måten er å bruke et skinnekryss bestående av kun rette skinnestykker. Da må også den tilhørende skinnene på utsiden også være rettlinjen gjennom krysset. Da vil sporvekselens avvikende spor (mot høyre på bildet øverst til høyre) fra der tungen starter først bestå en krum skinne fram til litt før skinnekrysset, og derfra gå rettlinjet. Bildet viser en sporveksel med rett skinnekryss.
Dersom man ønsker at det krumme avviket skal fortsette også gjennom skinnekrysset, må også skinnekrysset utformes med noen krumme skinnestykker. Nyere sporveksler utføres gjerne slik, og dersom det avvikende sporet samtidig har svak krumning (stor kurveradius) kan hastigheten gjennom sporveksel liggende i avvik også økes.
Sporvekselens egenskaper angis gjerne med dens stigningsforhold for avviket. Det er da stigningsforholdet gjennom skinnekrysset som oppgis. Dette oppgis som et forholdstall, som når utregnet er det samme som tangens til vinkelen i sporkrysset. Ved NSB var en 1:7-veksel lenge regnet som standard. Avviksporet på en 1:7-veksel har en kurveradius på 155 meter. Den såkalte byggelengden (avstanden mellom ytterpunktene der andre spordeler kan tilkobles) er på 21,9 meter. Fra omkring 1. verdenskrig begynte man å bygge 1:9-veksler som dermed ble standard for såkalte klasse-I-baner i Norge. Senere er det kommet veksler med langt slakere avvik, og dermed tilsvarende lengre tunger og byggelengder. Ved slike lange sporveksler blir det brukt flere omleggingsmotorer plassert på forskjellige steder langs tungene.
Michael Myers

Første filmen

Hans første opptreden var i filmen Halloween fra 1978 (av John Carpenter). I denne filmen er Michael Myers en seks år gammel gutt som dreper sin eldre søster. Han havner etter dette på mentalsykehus, men 15 år senere rømmer han og returnerer til hjemstedet for å ta livet av flere tenåringer. 
Hans lege og erkefiende Dr. Sam Loomis leter etter ham , men Michael er på vei til Haddonfield for å drepe noen barnevakter; tre personer overlever, Laurie Strode og barna Tommy Doyle og Lindsey Wallace. Barna springer etter politiet. Loomis ser det og tenker at Michael er i huset. Michael angriper Laurie, men Dr. Loomis skyter Michael med seks skudd. Michael ramler ned fra balkongen. Når Sam Loomis ser ned, er Michaels kropp borte.

Andre filmen

I den andre filmen jager Loomis etter Michael mens Laurie blir ført til sykehus for å bytte bandasjer. Men Michael gir ikke opp så lett. Han er på vei til sykehuset for å avslutte det han har påbegynt. Senere i den andre filmen får man vite at Laurie er Michaels andre søster som flyttet til en fosterfamilie etter mordet på deres søster. Filmen slutter med at Laurie springer fra sykehuset mens Loomis sprenger seg selv med Michael, som kommer ut fra rommet helt omringet av flammer, men etter en stund faller han om. Man tror at Micael endelig har omkommet. Men det er ikke tilfelle.
Michael Myers har totalt vært med i åtte filmer i tillegg til en rekke noveller, videospill og tegneseriebøker.
Gina Krog-prisen

Gina Krog-prisen er en pris som har blitt utdelt av Norsk Kvinnesaksforening siden 2009. Prisen er oppkalt etter Gina Krog, som var en av organisasjonens grunnleggere. Prisen deles ut til personer som «i Gina Krogs ånd har gjort en betydelig innsats for å fremme og synliggjøre feministiske saker».
Prisvinneren utpekes av Gina Krog-komiteen. Komiteen består fra 2016 av Torild Skard (leder), Karin M. Bruzelius, Fakhra Salimi, Gøril Strømholm og Gunhild Ramm Reistad.
Yvette Chauviré

Bakgrunn

Da hun barw var ti år ble hun opptatt på en danseskole ved Operaen. Senere studerte Chauviré ved opersskolen i Paris og senere med Boris Kniaseff og Victoria Gsovsky.

Ledende danserinne

Hun ble hoveddanserinne i 1936. Etter at hun ble utsett til étoile var hun en ledende solist. Hun var en enestående representant for den franske skole innen den klassiske dans. Hun var også innehaver av  Légion d'Honneur. Hun beskrives ofte som Frankrikes største ballerina, og var trener for prima ballerinaen Sylvie Guillem.
Hennes dans var meget raffinert og dramatisk, var kjennetegnet av høy beherskelse, en sterk følelse for stil, og minutiøs følelse for detaljer. Yvette Chauviré ble særlig kjent for sine tolkninger av samtidsverker, som eksempel en av luftspeilingene i de allegoriske ballettene av Henri Sauguet, og for sine roller i andre balletter av koreografen Serge Lifar, som blant andre d'Indys Istar og Leleus Nautéos. I det klassiske repertoar var hennes beste rolle tittelrollen i Adams Giselle.
Serge Lifar var hennes mentor i alle de år. Han gjorde alt for å fremme henne på operaen, blant annet gav han henne store roller tidlig. Hun skapte sin første solorolle i hans Le Roi nuit (1936). Ett år senere deltok hun i filmen La Mort du Cygne.
I en periode måtte Lifar forlate operaen av politiske grunner. Tilbakekomsten til Paris med Lifar i 1947 gjorde Chauviré til en hit i en ballet der hun spilte skyggen, en av hennes mest bestående skapelser. Under sin karriere forlot Yvette Chauviré operaen et par ganger, vendte tilbake hver gang.
Ayatollah

Ayatollah (riksmål), eller ayatolla (bokmål),  (arabisk: آية الله; persisk: آيت‌الله) kommer fra arabisk og er avledet av ayat Allah som betyr «Allahs/Guds tegn»). Det er en hederstittel for høyere rettslærde innenfor sjiaislam.
Svømming under EM i svømmesport 2016 – 200 meter bryst menn

Semifinaler

Semifinalene ble avholdt den 18. mai fra kl. 18.22 lokal tid.
Zinedine Zidane

Fotball-VM i 2006

Zidane scoret 3-1-målet for Frankrike mot Spania på overtid i åttendedelsfinalen i VM 2006 i Tyskland.
I VM-finalen den 9. juli 2006 endte karrieren til Zidane. Det var allerede før mesterskapet klart at «Zizou» ville legge opp, og i finalen mot Italia var Zidane som vanlig i begivenhetenes sentrum i sin aller siste kamp på toppnivå. Etter først å ha gitt Frankrike ledelsen på et Panenka-straffespark etter bare sju minutter, utlignet Italia ved Marco Materazzi tolv minutter senere. De to skulle igjen bli sentrale snaue 100 minutter senere. Etter gjentatte provokasjoner fra Materazzi avsluttet Zidane sin fantastiske karriere med å skalle Materazzi hardt i brystet, noe som ga rødt kort. Materazzi fortalte i august 2007 i TV-programmet «Sorrisi e Canzoni» at han sa følgende:«Den horen jeg foretrekker er din søster», like før Zidane reagerte med å skalle ham ned.
Han ble likevel kåret til mesterskapets beste spiller.
Zidane fikk tre kampers karantene og 40 000 kr i bot. Siden Zidane hadde lagt opp, foreslo han å gjøre tre dagers arbeid for FIFAs aktiviteter for barn og unge.
Mediespråk

Mediespråk er en samarbeidsgruppe for språkrøktere i alle medier.
Gruppen er en nettressurs og diskusjonsforum for å løse språklige problemer. De har et eget nettsted hvor de publiserer språklige anbefalinger, i samråd med Språkrådet og andre aktuelle fagmiljøer.
Mediespråk er en selvstendig og uavhengig samarbeidsgruppe, men lar NTB stå for teknisk og administrativ drift.
Gavins Point-demningen

Gavins Point-demningen er en demning med vannkraftverk som regulerer elva Missouri River, beliggende i Yankton County, delstaten Nebraska i USA. 
Kraftverket har en installert produksjonskapasitet på 132 MW, fordelt på tre turbiner. Operatør er USCE.
Demningen ligger på grensen til Sør-Dakota, og demmer opp Lewis og Clark-sjøen på 130 km².
Jødetesten

Jødetesten er et tankeeksperiment som benyttes i politisk debatt for gjøre det klarere å gjenkjenne om en ytring er diskriminerende eller rasistisk. Selve «jødetesten» går ut på å bytte ut alle navn og referanser på omtalte minoritetsgrupper i et sitat med jøder eller jødisk. Dersom det omarbeidede sitatet til forveksling minner om nazistisk retorikk fra 1930- eller 1940-tallet, vil mange anse den opprinnelige uttalelsen som diskriminerende. 
Tanken bak jødetesten er hvis en ytring ikke er akseptabelt å si om jøder, ville den (logisk sett) heller ikke være akseptabelt om andre grupper. Dette på grunn av kjennskap til holocaust og forfølgelse av jøder i tidligere tider.
Mosjøen Veveri

Mosjøen Veveri AS lå i Mosjøen, Nordland. Bedriften var en av Nordens største produsent av tekstil i metervare og produserte blant annet bevernylon. Hovedmarkedet var Europa, og bedriften var representert med agenter i de fleste europeiske land.
Omsetningen var i 2006 75 millioner kroner. Bedriften ble opprettet i 1953 og har opp gjennom disse årene hatt en rekke forskjellige eiere. Den 8 oktober 2008 vedtok styret styrt avvikling av hele driften som ble stoppet ved årsskiftet. Bedriften hadde ved nedleggelsen 58 ansatte.

I 1981 gikk verdier for 60 millioner kroner tapt da en storbrann legger veveriet i aske. Brannårsaken var uforsiktighet med åpen varme ved reparasjon av asfalttak. To år senere, i 1983, mister de 160 ansatte arbeidet da bedriften blir slått konkurs.
Horsens kraftvarmeverk

Horsens kraftvarmeverk er et varmekraftverk ved  Horsens i Østjylland i Danmark. Dette anlegget er et såkalt kraftvarmeverk som utnytter inntil 90% av energien i det fossile brenselet, ved at spillvarmen utnyttes til levering av fjernvarme. Operatør er DONG Energy. 
Anlegget ble ferdigbygd i 1992. Brenselskilden er industrivarme (varmedamp) fra et avfallsforbrenningsanlegg i området. Kraftvarmeverket produserer 35 MW elektrisitet og 45 MJ/sek fjernvarme. Årsproduksjonen er 124 GWh strøm og 886 TJ varme.
Horsens kraftvarmeverk er tegnet av Boje Lundgaard & Lene Tranberg arkitekter og mottok
Betonelement-Prisen i 1995.
Lesotho under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Maurvepser

Utseende

Små til middelsstore, tettbygde, tett fløyelsaktig hårete, gjerne maurlignende vepser, ofte ganske fargerike i rødt, gult og svart. Hunnene er vingeløse, hannene har vinger. Hodet er nokså stort og avrundet, med små fasettøyne. Antennene er trådformede og forholdsvis korte. Beina er nokså korte og kraftige. Bakkroppen er stor og mer eller mindre pæreformet, mellom forkropp og bakkropp er det en markert innsnevring ("vepsetalje") men ingen tynn stilk (petiolus). Hunnens giftbrodd stikker gjerne litt ut fra bakkroppsspissen.

Levevis

Hunnen har ikke vinger og kryper rundt på bakken og kan ha en viss likhet med en arbeidsmaur. Hun har brodd og stikket kan være meget vondt, men navnet "cow-killer" som brukes på noen nordamerikanske arter er trolig noe overdrevet. Hannen har derimot vinger, men mangler brodd. De fleste artene er nattaktive, men man kan også finne dem på blomster om dagen. Hannene kan være mye større enn hunnene, av og til flyr hannen under parringen med hunnen hengende bak seg.
Maurvepser gjennomgår en fullstendig forvandling, med et puppestadium. Maurvepsene legger ofte egg i bol av bier og sosiale vepser, der maurvepslarvene lever som parasitter på larvene i bolet. Hunnene har en svært hard og kraftig pansret kropp som verner dem mot bienes stikk. Larvene spiser seg inn i vertslarvene og lever der, vertslarven dør tilslutt som følge av angrepet. Maurvepslarvene forpupper seg i hylsteret til vertslarven og utvikler seg ferdig der.
Maurvepsene er mest artsrike i varme og tørre områder. De tre norske artene er Mutilla europaea, Smicromyrne rufipes og Myrmosa atra.
Slekten er verst

Filmkritikerne og publikum

Filmen ble godt mottatt av filmkritikerne og har oppnådd så mye som 83% på Rotten Tomatoes og 73% på Metacritic. (juni 2009) BBCs filmanmelder gav den toppscore på fem stjerner.
Slekten er verst ble en stor publikumssuksess og innbrakte over $166 millioner på amerikanske kinoer alene og over $330 millioner globalt. Den endte opp som den syvende mest innbringende filmen i USA i 2000.

Annet

Filmen regnes som inspirasjonskilde til den humoristiske reality-serien Meet My Folks, som gikk på NBC fra 2002 til 2003.
Xie

Xie (kinesisk: 契, pinyin: Xiè) er i kinesisk mytologi Shangdynastiets urfader, fremstilt som hoffmann under den mytologiske keiser Shun. Han skal også ha vært halvbror til den mytologiske keiser Yao, sønn til Jiandi, en av Dikus to døtre, som i en del fortellinger skal ha blitt havende etter å ha spist et svart svaleegg.
Epilysta

Utseende

Middelsstore, avlange, brune trebukker. Antennene tynne, omtrent så lange som kroppen. Pronotum er tønneformet, noe bredere enn langt, uten tenner på sidene. Dekkvingene er avsmalnende bakover, med rader av grove punkter, tilspisset bakerst.

Utbredelse

Slekten lever i Sørøst-Asia (Borneo og Java).